A legjobb gamer telefonok 2018-ban - Mobil szerviz kereső és hírportál
A legjobb gamer telefonok...
2019. január 8. |
Honor, iPhone, Razer, Razer Phone 2, Samsung
A legjobb gamer telefonok 2018-ban
A gamer avagy játékos telefonok szuper teljesítménnyel valamint látvány és hangzásvilággal próbálják megadni nekünk azt a játékélményt, amit asztali gépeinken vagy játékkonzolon már megszoktunk.
Amióta a felhasználói igények között egyre gyakrabban merül fel, hogy játékra is szeretnénk használni okostelefonjainkat, a gyártók is egyre komolyabb hangsúlyt fektetnek a mobilos játékélmény, a teljesítmény vagy a hangulat fokozására. A legtöbb mobil nagyjából azonos felépítéssel (kamera, memória, tárhely…) és funkciókkal rendelkezik (árkategóriáján belül) mégis van pár tényező, ami kiemeli őket a telefonok szürke tengeréből és még alkalmasabbá teszik őket a mobil játékok korlátlan élvezetére.
Nézzük és vizsgáljuk meg a piacon jelenleg elérhető legjobb gamer telefonokat!
A legjobb Razer gamer telefon mégjobb változata
Előny: Tűéles nagy fényerejű kijelző, fejlett hűtés
Hátrány: picit bumfordi külső
A Razer gyárban pontosan tudják, mi kell egy tökéletesen a játékra optimalizált mobilhoz. Ezt már bebizonyították az elsőgenerációs gamer telefonjukkal, a Razer Phone-al és most megérkezett a trónkövetelő, a Razer Phone 2 személyében.
A kijelző fényereje még nagyobb, a hangszóró még hangosabb és a motorháztető alatt is arra optimalizált minden, hogy gördülékeny játékélményben lehessen része mindenkinek.
Tűéles, 1440×2560px felbontásra képes 5.7”-es megjelenítő LCD panel 120Hz képfrissítési frekvenciával! A túlmelegedéstől fejlett hűtésrendszerrel védett Snapdragon 845 lapkakészlet 8GB Ram társaságában teszi a dolgát, ahogy az a (játékos) nagykönyvben meg van írva.
A kiterjesztett IP67 védelem, a dual 12+12MP kamerarendszer pedig azokat a vásárlókat is meggyőzhetik, akik elsősorban klasszikus okostelefonként tervezik használni a készüléket és csak néha csúszik be egy PUBG a kávészünetben.
Kijelző: 5.7”, IGZO LCD 1440 x 2560px
Rendszer: Android 8.1, Snapdragon 845, 8GB RAM 64GB tárhely
Kamerák: hátlapi dual 12MP ( f/1.8) + 12MP (f/2.6); szelfie: 8MP (f/2.0)
A telefonról korábban itt írtunk.
Csúcsmobil, ami játékra is tökéletes
Előny: szuper kijelző, erőmű teljesítmény, csúcs kamera
Hátrány: szoftveres hibák
A kínai gyártó eddigi legjobb okostelefonja, a 2018-as év egyik legjobban sikerült készüléke. Több versenyben is az ÉV telefonjának kikiáltott telefon, ami játékra is tökéletes, köszönhetően a bivalyerős teljesítményre képes 7nm-es technológiára épülő Kirin 980 processzornak és a 8GB memóriának.
Gamer oldalról a 4200mAh-as akkumulátor is elismerést érdemel, amivel akár egész nap belemerülhetünk az önfeledt játékba.
Természetesen a lenyűgöző, prémium megjelenésről, a gyönyörű képeket készítő tripla Leica 40MP-es kamerarendszerről, a kijelzőbe épített szupergyors ujjlenyomat olvasóról vagy az IP68 besorolásról sem szabad megfeledkezni, hiszen alapvetően mégiscsak egy csúcskategóriás készülékről és nem „csak” játékra gyártott mobilról beszélünk.
Kijelző: 6.39” AMOLED kijelző, 1440 x 3120px
Rendszer: Android 9, Kirin 980, 8GB RAM 256GB tárhely, Mali-G76 MP10 GPU
Kamerák: hátlapi tripla 40MP ( f/1.8) + 20MP (f/2.2) + 8MP (f/2.4); szelfie: 24MP (f/2.0)
Akkumulátor: 4200 mAh, 40W gyorstöltés, Reverse wireless charging támogatás
Huawei Mate 20 Pro adatlap
A legjobb gamer telefon Apple rajongóknak
Előny: Szupergyors A12 Bionic CPU, Nagy 6.1” kijelző
Hátrány: Egyszerű kamera, Android telefonokhoz képest még mindig drága
A sokoldalúsága és testreszabhatósága miatt a legtöbb játékos telefon Android rendszerből érkezik, de azért ne feledkezzünk meg az iOS-ról sem.
Az Apple csúcstelefonja által nyújtott lenyűgöző teljesítmény, a lehengerlő grafikai képességek vagy a csúcsra optimalizált szoftveres tudás is a készülék mellett szól, ha erőteljes gamer telefont keresünk.
Az iPhone XR talán az eddigi legjobb iPhone készülék, ami kikerült a gyárból. Köszönhetően talán annak a viszonylag elfogadható árnak, amiért egy 6.1 hüvelykes, A12 Bionic processzorral dolgozó Apple szoftvercsaláddal operáló csúcskategóriás prémium készülékhez juthatunk.
Prémium, űrtechnológiai minőségű anyaghasználat, Liquid Retina kijelző, Innovatív kamerarendszer mind-mind azok a tulajdonságok, amik kiemelik ezt a telefont a többi okostelefon közül.
Kijelző: 6.1”, IPS LCD 828 x 1792px
Rendszer: iOS 12, Apple A12 Bionic, 3GB RAM 64GB tárhely
Kamerák: hátlapi 12MP ( f/1.8); szelfie: 7MP (f/2.2)
Akkumulátor: 2942mAh
Az iPhone X telefonról korábban itt írtunk.
Kemény játékos a gamer telefonok piacán
Előny: dedikált GPU Turbo, Hatalmas kijelző
Hátrány: 64GB alap memória, átlagos akkumulátor kapacitás
Mivel a Honor sem akart kimaradni a gamer mobilok piacáról ezért rögtön egy ütős készüléket alkotott a Play-el.
Hatalmas 6.3 hüvelykes FullView kijelző és Ultragyors Kirin processzor, 6GB memóriával. Nem csoda hogy ez a telefon rögtön a lista előkelő 4. helyén foglalt helyet.
A GPU Turbo döbbenetesen gyors és sima mobilos játékélményt nyújt, ami felgyorsít minden érintést, minden interakciót és minden egyes játékot. A Kirin 970 AI NPU (neurális számítási egység) pedig biztosítja, hogy a játék és a fotózás is professzionális élmény legyen.
A 3D-s hanghatásokra és a 4D-s Smart Shock technológiára sem lesz panasz.
A 16MP+2MP dual hátlapi és 16MP előlapi kamera AI támogatással teszi a dolgát, ahogy azt kell, de tárhely memóriából lehetett volna alapból egy picit több mint 64 GB.
Kijelző: 6.3″, IPS LCD 1080 × 2340px
Rendszer: Android 8.1, Hisilicon Kirin 970 (10 nm) , 6GB RAM 64GB tárhely
Kamerák: hátlapi 16MP ( f/2.2) + 2MP (f/2.4); szelfie: 16MP (f/2.0)
Akkumulátor: 3750mAh
Honor Play adatlap
A legjobb telefon játékra, ha csak a sebesség számít
Előny: szupergyors teljesítmény, nagy kijelző
Hátrány: vezetékmentes töltés hiánya
A OnePlus 6 is felkerült a listára (lásd lejjebb), de a 6T mégiscsak nagyobb kijelzővel és szolidabb szenzorszigettel rendelkezik kisöccsénél.
Folytatva a OnePlus tradíciót a gyártónak ismét sikerült megfelelő összhangot találni a telefon teljesítménye és ára között.
6,41 hüvelykes Amoled ragyogó, hatalmas képernyő. Ultragyors Qualcomm® Snapdragon™ 845 processzor 8 GB RAM és 256 GB tárhely memóriával.
Android Pie és OxygenOS felület a gördülékeny felhasználói élményért.
3700 mAh-s gyorstölthető (5V/4A 20W) akkumulátor .
Kijelző: 6.4”, Amoled 1080 x 2340px
Rendszer: Android 9. Pie, Qualcomm® Snapdragon™ 845, 8GB RAM 256GB tárhely
Kamerák: hátlapi 16MP ( f/1.7) + 20MP (f/1.7) ; szelfie: 16MP (f/2.0)
Akkumulátor: 3700mAh
OnePlus 6T adatlap
Elképesztően jó telefon játékra, telefonálásra és bármire
Előny: hatalmas kijelző, továbbfejlesztett S Pen
Hátrány: drága, súlyos(201g)
A Samsung csúcskészüléke a Galaxy Note9 telefon 6.4”es, Quad HD+ felbontásra képes S-AMOLED kijelzővel, Infinity design kialakítással rendelkezik. A kijelzőt Gorilla Glass 5 üveg, a készüléket pedig IP68 szabványnak megfelelő kialakítás védi. A telefon lelke a Qualcomm’s Snapdragon 845 octa-core processzor, de elérhető Exynos 9810 processzorral szerelve is.
A maximális mobil játékélményt az egyedülálló víz + szén hűtőrendszer és az AI-alapú teljesítményszabályozó biztosítja, ami megelőzi a csúcsprocesszor túlmelegedését, ezáltal akadásmentes futást garantál.
A vezeték nélkül is tölthető 4000 mAh-s akkumulátor egész nap bírja a tempót.
Kijelző: 6.4″, S-Amoled 2960 x 1440px
Rendszer: Android Oreo, Qualcomm® Snapdragon™ 845, 8GB RAM 256GB tárhely
Kamerák: hátlapi 12MP (f/1.5-2.4) + 12MP (f/2.4) ; szelfie: 8MP (f/1.7)
Samsung Galaxy Note 9 adatlap
A piacvezető gamer telefon első kiadása
Előny: minőségi hangszórók, 120Hz képfrissítési frekvencia
Hátrány: kamera lehetne jobb
A Razer ezzel a telefonnal bebizonyította, pontosan tudja, milyen telefonra van szükség akkor, ha valaki egy kifejezetten játékok futtatására összerakott telefont keres a piacon. Itt minden a végtelen játékélménynek van alárendelve. Erőmű, ami egyben szuper telefon is.
Lenyűgöző 120Hz frissítésű 5.7 hüvelykes QHD kijelző, UltraMotion™ technológiával.
THX™ minősítésű Dolby ATMOS hangrendszer sztereó hangszórókkal.
Qualcomm Snapdragon 835 processzor, 8GB RAM támogatásával, hogy a legnagyobb káosz közben se akadjon meg a játékélmény.
4000 mAh-ás akkumulátor, Qualcomm® Quick Charge™ 4+ gyorstöléssel.
Kijelző: 5.7″, 1440 x 2560px
Rendszer: Android 7.1.1, Qualcomm® Snapdragon™ 835, 8GB RAM 64GB tárhely
Kamerák: hátlapi 12MP (f/1.8) + 12MP (f/2.6) ; szelfie: 8MP (f/2.0)
Razer Phone adatlap
Prémium minőség, lenyűgöző kijelző
Előny: Szuper, HDR kijelző, kedvező ár
Hátrány: picit fapados megjelenés
A sikeres Xperia XZ2 után a Sony továbbemelte a lécet és megalkotta a XZ3-at ami játékra is ideális: Bravaria technológiára épülő, QHD+ (1440 × 2880 képpontos) felbontású (Notch avagy szenzor-sziget mentes) P-OLED kijelző, üveg és alumínium anyagok, megbízható és sokat bizonyított Qualcomm Snapdragon 845 CPU processzor, 4 GB RAM és 64 GB tárhely társaságában.
Érintéssel aktiválható HDR OLED-kijelző, nagy teljesítményű sztereó hangsugárzók, S-Force Front Surround hangzással és Dynamic Vibration System élménye lenyűgözően vékony, keret nélküli formatervvel.
Minden technikai feltétel adott, hogy kedvenc játékaink szuper grafikával és persze akadásmentesen fussanak. Ráadásul ezt a csúcs HDR kijelzős telefont a hasonló kaliberű telefonoknál olcsóbban is beszerezhetjük.
Kijelző: 6”, 2880 × 1440 pixel
Rendszer: Android 9, Qualcomm® Snapdragon™ 845, Adreno 630 GPU, 6GB RAM 64GB tárhely
Kamerák: hátlapi 19MP (f/2.0); szelfie: 13MP (f/1.9)
Sony Xperia XZ3 adatlap
Forrás: t3.com, internet
← Elérhető áron, 48 MP-es kamerával és Snapdragon 855 chippel érkezik a Xiaomi Mi 9 telefon
Hivatalos: február 20.-án megjelenik ez első hajlítható telefon a Samsung Galaxy X →